CELEX: 62015TN0263
Language: da
Date: 2015-05-15 00:00:00
Title: Sag T-263/15: Sag anlagt den 15. maj 2015 — Gmina Miasto Gdynia og Port Lotniczy Gdynia Kosakowo mod Kommissionen

3.8.2015   
            
            
               DA
            
            
               Den Europæiske Unions Tidende
            
            
               C 254/16
            
         Sag anlagt den 15. maj 2015 — Gmina Miasto Gdynia og Port Lotniczy Gdynia Kosakowo mod Kommissionen
   (Sag T-263/15)
   (2015/C 254/20)
   Processprog: polsk
   
      Parter
   
   
      Sagsøgere: Gmina Miasto Gdynia (Gdynia, Polen) og Port Lotniczy Gdynia Kosakowo sp. z o.o. (Gdynia) (ved advokaterne T. Koncewicz, K. Gruszecka Spychała og M. Le Berre)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Europa-Kommissionens afgørelse af 26. februar 2015 vedrørende foranstaltning S.A.35 388 (2013/C) (ex 2013/NN og ex 2012/N) Polen — »Etablering af Gdynia-Kosakowo-lufthavnen« annulleres i sin helhed.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren bl.a. fremsat følgende anbringender.
   
               1.
            
            
               Første anbringende:
               
                           —
                        
                        
                           De faktiske omstændigheder, som blev lagt til grund i den anfægtede afgørelse, blev fastslået vilkårligt og åbenbart fejlagtigt, og Kommissionen overskred som følge deraf sine skønsmæssige beføjelser og foretog en åbenbart urigtig bevisbedømmelse.
                        
                     
         
               2.
            
            
               Andet anbringende:
               
                           —
                        
                        
                           Kommissionen undlod at undersøge de forhold og omstændigheder, der var relevante for den retlige vurdering af investeringen i Gdynia-Kosakowo-lufthavnen.
                        
                     
         
               3.
            
            
               Tredje anbringende:
               
                           —
                        
                        
                           Kommissionen overskred sine beføjelser som fastlagt i retspraksis, i henhold til hvilken et organ, der råder over et skøn, har pligt til angive, hvorfor der tages hensyn til visse beviser og faktiske omstændigheder, mens andre forkastes.
                        
                     
         
               4.
            
            
               Fjerde anbringende:
               
                           —
                        
                        
                           Tilsidesættelse af artikel 107, stk. 1, TEUF, sammenholdt med et generelt princip i EU-lovgivningen — princippet om retssikkerhed og den loyalitetsforpligtelse, som institutionerne har over for retssubjekterne — på grund af fejlagtig anvendelse og fortolkning.
                        
                     
         
               5.
            
            
               Femte anbringende:
               
                           —
                        
                        
                           Fejlagtig retlig kvalifikation af De faktiske omstændigheder og beviser er blevet fejlagtigt kvalificeret retligt, og som følge deraf er den anfægtede afgørelse i strid med artikel 107, stk. 1, TEUF, idet Kommissionen lagde til grund, at forudsætningen om, at sagsøgernes foranstaltninger var i overensstemmelse med kriteriet om den private investor, ikke forelå, og at det ikke var godtgjort, at en privat investor ville have foretaget investeringsprojektet med den følge, at investeringerne i Gdynia-Kosakowo-lufthavnen blev anset for retsstridig statsstøtte.